Държавен вестник, бр. 104, 2025 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  104
 
1. 
Изисквания към кандидатите 
1.1. Изисквания към кандидатите за входящо минимално образователно и/или входящо 
квалификационно равнище за придобиване на степени на професионална 
квалификация съгласно Закона за професионалното образование и обучение 
За придобиване на втора и трета степен на професионална квалификация по професията 
„Разработка на софтуер“ от Списъка на професиите за професионално образование и обучение, 
утвърден от министъра на образованието и науката със Заповед № РД 09-2230 от 09.08.2024 г., 
изискванията за входящото минимално образователно равнище към кандидатите са: 
1.1.1. За придобиване на втора степен на професионална квалификация: 
• за лица, навършили 16 години – завършен първи гимназиален етап. 
1.1.2. За придобиване на трета степен на професионална квалификация: 
• за ученици – завършено основно образование; 
• за лица, навършили 16 години – придобито право за явяване на държавни зрелостни 
изпити или завършено средно образование. 
Изискването за входящо квалификационно равнище при продължаващо професионално 
обучение за придобиване на трета степен на професионална квалификация е придобита втора 
степен на професионална квалификация по същата професия. 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
 
2. 
Описание на професията 
2.1. Втора степен на професионална квалификация по професията 
Лицето, придобило втора степен на професионална квалификация по професията 
„Разработка на софтуер“, изпълнява основни задачи, свързани с изграждането, конфигурирането 
и поддръжката на софтуерни продукти. То работи с интегрирани среди за разработка, прилага 
утвърдени методологии при писане на програмен код и познава основните принципи на обектно 
ориентираното програмиране. Участва в създаването на приложения с различни потребителски 
интерфейси, обработва данни и изгражда уеббазирани системи. 
Лицето администрира и свързва бази от данни към софтуерните решения, използва 
приложно-програмни интерфейси (API) и следва добрите практики при организиране на проекта, 
използвайки системи за управление на версии и проекти. Работи в екип, прилага указания от по-
опитни разработчици и изпълнява задачи с ниска до средна сложност в рамките на цялостен 
проект. 
Работната среда е предимно дигитална – използва се компютър, специализиран софтуер, 
онлайн инструменти и инструменти с изкуствен интелект. Работата изисква внимание към 
детайла, усет към структура и последователност, както и основни аналитични умения. Важно е 
лицето да бъде организирано, отговорно, с желание за развитие и придобиване на нови знания и 
езици за програмиране. Изисква се добро ниво на техническа грамотност. 
 
2.2. Трета степен на професионална квалификация по професията 
Притежателят на трета степен по професията „Разработка на софтуер“ разработва 
софтуерни решения на по-високо ниво на сложност – изгражда приложения, използвайки 
архитектурни шаблони (например MVC, MVVM), реализира системи, базирани на микроуслуги, 
и създава мултиплатформени приложения. Използва езици за програмиране от високо ниво,